**Likumprojekta „Grozījumi Biometrijas datu apstrādes sistēmas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Iekšējās drošības biroja likuma 4.pantu Iekšējās drošības biroja funkcija ir atklāt, izmeklēt, kā arī novērst noziedzīgus nodarījumus, kurus izdarījuši:1) Iekšlietu ministrijas padotībā esošo iestāžu amatpersonas un darbinieki, izņemot Drošības policijas amatpersonas;2) Ieslodzījuma vietu pārvaldes amatpersonas ar speciālajām dienesta pakāpēm, pildot dienesta pienākumus ieslodzījuma vietās, ja tie saistīti ar vardarbību;3) ostas policijas darbinieki, pildot dienesta pienākumus, ja tie saistīti ar vardarbību;4) pašvaldības policijas darbinieki, pildot dienesta pienākumus, ja tie saistīti ar vardarbību.Biometrijas datu apstrādes sistēmas likuma 5.panta 11.punkts noteic, ka biometrijas datu apstrādes sistēmā iekļauj biometrijas datus, kurus iegūst izmeklēšanas darbību rezultātā un no aizturētām, aizdomās turētām, apsūdzētām un notiesātām personām.Saskaņā ar Biometrijas datu apstrādes sistēmas likuma 13.panta 4. un 5.punktu biometrijas datu apstrādes sistēmā iekļautos datus izmanto, lai nodrošinātu noziedzīgu nodarījumu un citu likumpārkāpumu novēršanu; noziedzīgu nodarījumu atklāšanu un noziedzīgu nodarījumu izdarījušo personu meklēšanu.Saskaņā ar Kriminālprocesa likuma 386.panta 11.punktu Iekšējās drošības birojs ir izmeklēšanas iestāde.Lai Iekšējās drošības birojs varētu efektīvi nodrošināt tam noteikto funkciju veikšanu, nepieciešams paredzēt, ka Iekšējās drošības birojam ir tiesības izmantot biometrijas datu apstrādes sistēmu, kā arī veikt biometrijas datu apstrādi. Iekšējās drošības birojam nav tiesības izmantot biometrijas datu apstrādes sistēmu, kas būtiski apgrūtina efektīvu iestādes darbu. Biometrijas datu apstrādei ir jānotiek nekavējoties, tomēr pašreizējā situācijā to nav iespējams nodrošināt, jo Iekšējās drošības biroja amatpersonām kopā ar aizturēto personu ir nepieciešams braukt uz kādu noValsts policijas iecirkņiem, lai iekļautu biometrijas datus biometrijas datu apstrādes sistēmā. Tas apgrūtina ne tikai Iekšējās drošības biroja amatpersonu darbu, bet arī nepamatoti noslogo Valsts policijas darbinieku darbu. Turklāt jāņem vērā, ka Iekšējās drošības biroja funkcijas ir atklāt, izmeklēt un novērst noziedzīgus nodarījumus, kurus izdarījuši Iekšlietu ministrijas padotībā esošo iestāžu amatpersonas un darbinieki, Ieslodzījuma vietu pārvaldes amatpersonas ar speciālajām dienesta pakāpēm, ostas policijas darbinieki, pašvaldības policijas darbinieki, līdz ar to praksē var rasties situācijas, kad biometrijas datu apstrādi Valsts policijas iecirkņos jāveic kādam no aizturētās/aizdomās turamās personas kolēģiem, kas var atstāt negatīvu ietekmi uz izmeklēšanu. Lai Iekšējās drošības birojs varētu efektīvi nodrošināt tam noteikto funkciju veikšanu, nepieciešams paredzēt, ka Iekšējās drošības birojam ir tiesības piekļūt visiem biometrijas datu apstrādes sistēmā iekļautajiem datiem, kā arī veikt biometrijas datu apstrādi.Ņemt vērā minēto, nepieciešams veikt attiecīgus grozījumus Biometrijas datu apstrādes sistēmas likumā. |
| 3. | Projekta izstrādē iesaistītās institūcijas | Iekšlietu ministrija, Iekšējās drošības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts „Grozījumi Biometrijas datu apstrādes sistēmas likumā” attieksies uz Iekšējās drošības biroja amatpersonām ar speciālajām dienesta pakāpēm, kā arī personām, kuru dati tiek ievadīti minētajā sistēmā.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu „Grozījumi Ministru kabineta 2014. gada 6.maija noteikumos Nr. 234 „Biometrijas datu apstrādes sistēmas noteikumi”” (turpmāk – noteikumu projekts). Noteikumu projektā nepieciešams iekļaut Iekšējās drošības biroju kā iestādi, kurai ir tiesības izmantot visus biometrijas datu apstrādes sistēmā iekļautos datus. |
| 2. | Atbildīgā institūcija | Iekšlietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Projekts tieši neskar sabiedrību, līdz ar to sabiedrības līdzdalība netika nodrošināta.  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšējās drošības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta, pamatojoties uz esošo institūciju funkcijām. Saistībā ar projekta izpildi nav nepieciešams veidot jaunas, ne arī likvidēt vai reorganizēt esošas institūcijas. |
| 3. | Cita informācija | Nav. |

Iekšlietu ministrs R. Kozlovskis

Valsts sekretāre I. Pētersone – Godmane

16.01.2017. 13:40

719

G. Ķestere

67219419, gita.kestere@idb.gov.lv